PLC-team

**Formålet med PLC-teamet**

Formålet med skolernes PLC-team er, at teamet som tværfagligt forum på den enkelte skole har en central rolle i skolens arbejde med inkluderende læringsfællesskaber således at alle børn og unge lærer og udvikler sig mest muligt. I skolernes PLC-team er der både fokus på stærke fagfaglige kompetencer og det tværfaglige samarbejde om pædagogiske opgaver og generelle skoleudviklingsindsatser.

Skole og Klub arbejder helt overordnet med afsæt i de fælles 2025- perspektiver, hvor inkluderende læringsfællesskaber er øverst målsættende ramme for initiativer og indsatser for PLC-teamets arbejde.

Formålene med PLC er mere specifikt tydeliggjort i bekendtgørelsen[[1]](#footnote-1) for PLC samt Roskilde Kommunes egne målsætninger:

* At understøtte skoleudviklingsinitiativer i samspil med skoleledelsen på et tværfagligt grundlag
* At rådgive skoleledelsen og sparre med denne ud fra eget fagområde, men i et tværfagligt perspektiv
* At understøtte det undervisende personales planlægning, gennemførelse og evaluering af undervisning og pædagogiske aktiviteter med fokus på inklusion, synlig læring og evaluering
* At understøtte elevernes læring gennem en koordineret vejledningsindsats
* At sætte forskningsbaseret viden om læring i spil på skolen
* At arbejde datainformeret om udvikling af praksis

**PLC-teamets aktører**

Hver skole har minimum fem faste vejledningsprofiler, der alle deltager i de kommunale netværk på tværs af skoler og deltager i den enkelte skoles PLC-team. De fem profiler er:

* Inklusionsvejleder
* Dansk som andet sprogs-vejleder (for skoler med over 5% tosprogede elever)
* Læsevejleder
* Læringsvejledere
* Matematik eller STEM-vejleder

**Funktion**

Alle vejledere arbejder ud fra en fælles kommunal funktionsbeskrivelse der beskrives nedenfor.

Vejlederopgaven har to ben, der er lige vigtige og derfor skal vægtes lige:

* Et almenpædagogisk vejlederben, der bygger på vidensinformerede metoder, teknikker og værktøjer, der kan understøtte en forbedret pædagogisk praksis. (fx co-teaching, klasseledelse, aktionslæring, LP, CL-strukturer m.m.) Fokus er at få skolens målsætninger ud at gå i den almene praksis.
* Et fagfagligt vejlederben, der bygger på opdateret viden om fagområdets indhold og rammer. (fx ny lovgivning, ny forskning, nye fagdidaktikker, nye metoder, nye materialer/læremidler m.m.)
  + Hver enkelt vejleder har nogle specifikke opgaver, der skal administreres/driftes. Disse er forskellige og konkretiseres i den enkelte vejleders faglige funktionsbeskrivelse.



Alle vejlederes funktion er overordnet at:

* Understøtte gode rammer for progression i læring og trivsel for alle børn
* Understøtte fastholdelse af højt fagligt niveau og god trivsel
* Understøtte lærings- og børnesyn, der matcher kommunens målsætninger om inkluderende læringsfællesskaber
* Understøtte et fortsat fokus på at inkludere og skabe deltagelsesmuligheder for alle elever – både fagligt og socialt
* Understøtte at lærere/pædagoger føler sig godt klædt på til at løse deres opgaver på en kvalificeret måde (ikke føle sig alene).

**Eksempel på opgaver PLC-teamet kan hjælpe med**

Vejledernes opgaver kan spænde vidt men følgende eksempler tydeliggør den bredde, PLC-teamet kan vejlede indenfor:

* Vejlederne igangsætteri samarbejde med medarbejdere initiativer, der skal styrke dialogen om undervisningen og elevernes læring.
* Vejlederneer i systematisk dialog om undervisning og læring fx via observationer, teammøder, klassekonferencer, teammøder, co-teaching, aktionslæringsforløb mv.
* Vejledernefølger op på prioriterede indsatser ude i klasserne.
* Vejlederne forholder sigundersøgende og løsningsorienteret til medarbejdernes konkrete arbejde.
* Vejlederne er aktiv pædagogisk (med)ledelse på gulvet i klassen/teamet, der bidrager til at udvikle den konkrete praksis i undervisningen gennem konstruktiv og kritisk feedback.
* Vejlederne bidrager til strategiske blikke på skolens udviklingsprocesser og leder kontinuerligt op ad til ledelsen og arbejder som organisatorisk mellemmand med sin rolle som ’ledelsens mand i marken’

**Hvordan får man fat i PLC-teamet?**

Det er forskelligt fra skole til skole hvordan man kontakter eget PLC-team.

Hvis du ikke kender vejen til PLC på din skole, så efterlys den gerne hos en vejleder du kender eller dit ledelsesteam, som vil guide dig på vej i forhold til, hvordan du får din bekymring eller opgave på et PLC-teammøde eller en mere specifik vejledning.

1. Bekendtgørelse om folkeskolens pædagogiske læringscentre: https://www.retsinformation.dk/eli/lta/2014/687 [↑](#footnote-ref-1)